Vintervejret har fået et godt tag i Nordjylland, og i hvert fald en bilist er fredag morgen blevet mere end klar over, at vintervejr også betyder glatte veje. Klokken 05.27 fik Nordjyllands Beredskab og Nordjyllands Politi besked om, at en kassebil var forulykket på Ullerupvej nord for Aggersund. Føreren var, på grund af glat føre, kørt ind i et træ. - Og han kunne så ikke komme fri af egen hjælp, så det måtte vi have mandskab ud til, fortæller vagtchef ved Nordjyllands Politi Jess Fallberg. Han fortæller videre, at den mandlige chauffør ikke kom noget til ved uheldet. Glat i hele Nordjylland Vagtchefen fortæller, at der hele natten er blevet saltet veje - og at det er over hele landsdelen slatsprederne har været ude. Flere steder er de fredag morgen stadig igang med at forberede vejene til en omgang morgentrafik. Og apropos morgentrafik, opfordrer vagtchef Jess Fallberg til, at man kaster sig ud i den fem minutter før man ellers ville, og at man køre stille og roligt - der er glat derude.

Opsummering:
Chaufføren i en kassebil måtte have hjælp til at komme ud, da han på grund af glat føre kørte galt.